
      Mayské proroctvo

      Hadia špirála


      Aj vtlačenej verzii.


      Objednať si môžete na stránke
www.fragment.sk

      Ďalšie e-knihy vedícii:
Mayské proroctvo – Zápas o osud ľudstva


      Christy Raedeke


      Mayské proroctvo – Hadia špirála – e-kniha


      Copyright © Fragment 2013


      Všetky práva sú vyhradené.


      Nijaká časť tejto publikácie sa nesmie rozširovať


      bez písomného súhlasu majiteľov práv.

    

  


  
    
      Venujem Hankovi

    

  


  
    
      Želali si smrť sedmičky Macaw


      aaj sa im to splnilo.


      Vjeho samoľúbom velikášstve videli zlo.


      Popol Vuh (Kniha rád),


      mayská kniha Stvorenia

      MÁ DAŤ, DAL

      ALEBO ZHODNOTENIE


      Čo mám: opičiaka, čo komunikuje prostredníctvom origami, prorockú báseň, ktorá obsahuje moje meno, asvoje poslanie. Zdá sa, že mám aj priateľa. SAlexom sme sa síce od nášho prvého bozku ešte nerozprávali, ale precestovali sme spolu viac ako niektorí manželia. Mám aj najlepšiu priateľku, ktorá dokázala, že by pre mňa spravila čokoľvek. Okrem toho mám Bolona, svojho... Neviem presne, čo vlastne je. Sprievodca? Učiteľ? Radca? Priateľ, ktorý ma ustavične vystavuje nebezpečenstvu? Aby som nezabudla, mám aj Fraternitas Regni Occulti, celosvetovú Tieňovú vládu, ktorá chce zastaviť mňa aj to, čo reprezentujem – oslobodenie od jej nadvlády.


      Čo nemám: uja Li, dlhoročného priateľa našej rodiny asvojho hlavného dôverníka, lebo ma zradil azmizol aj snejakými prastarými knihami, ktoré mi zrejme mali pomôcť pri úspešnom splnení úlohy. Anemám už ani veľa času na naplnenie toho proroctva ozjednotení mladých ľudí zcelého sveta ana zvrhnutie Tieňovej vlády, aby sme ďalej mohli žiť slobodne. Fraternitas sa totiž zo všetkých síl snaží držať nás vtakom područí, aby nemohlo dôjsť kposunu vo vývine ľudstva aknastoleniu slobody. Nemám ani domov, lebo nejaký „neznámy podpaľač“ (čiže Fraternitas) spôsobil, že náš dom zhorel práve včase, keď ma naháňali psy vlávových jaskyniach akeď som letela vo Vimāne. No to už je, ako viete, iný príbeh.


      Keď svoj život hodnotím takto, zdá sa, že udalosti nevychádzajú vmôj prospech. Napriek tomu to nesmiem vzdať. Ešte nie. Po tom, čo ma ujo Li zradil, keď ma nechal vštichu, aby sa mi úlohu nepodarilo splniť, uvedomila som si, že ma, naopak, nič nezastaví. Musím to proroctvo naplniť. Musím vytrhnúť svet zrúk hŕstky elitárov adarovať ho mladým ľuďom.


      Mayovia to volajú pád sedmičky Macaw, čo bol márnomyseľný azradný vládca. Ja to volám pád Fraternitasu, čiže Tieňovej vlády. Nech už je to tak či onak, ak sa niečo čoskoro nestane, sme odsúdení na zánik.

      1. kapitola


      Niekedy stačí, ak človek na nejakom mieste určitý čas nie je apotom ho konečne začne pokladať za svoj domov. Prv než som odišla na Veľkonočný ostrov, bolo mojím skutočným domovom iba San Francisco. Keď som sa teraz bezpečne vrátila do Škótska, dokážem sa už aj na hrad Breidablik pozerať ako na svoj domov. Ten fakt ma veľmi upokojuje najmä vzhľadom na to, že náš starý dom už neexistuje. Zhorel do tla.


      Úmyselne si túto informáciu nepripúšťam. Nechcem vidieť obraz skazy, nechcem si prezerať staré fotky sobhorenými rožtekmi, nechcem vyhrabávať vodou nasiaknuté plyšové hračky, špinavé od popola, alebo vdychovať pach spálených aroztavených vecí. Uvedomujem si, že strata niečoho takého materiálneho, ako je napríklad dom, by nemala byť prekážkou pri uskutočňovaní veľkého plánu, ale viem, že keby som to videla, bolo by mi hrozne. Vnímam to teda ako niečo abstraktné, ako niečo, čo sa mohlo stať nejakému vzdialenému príbuznému alebo mne vinej dimenzii tej čudnej strunovej teórie.


      Preto nemienim ísť snašimi do San Francisca. Chystajú sa tam odletieť, aby vyriešili ten problém. Až sa to pre mňa stane reálnou možnosťou, prevezmem plnú zodpovednosť, no teraz to prosto nedokážem. Nedokážem to, ak sa odo mňa zároveň očakáva, že budem naďalej pomáhať naplniť to proroctvo.


      Naši to chápu. Myslím si, že keby to nemuseli riešiť, tiež by to radšej považovali za niečo abstraktné. Musia tam však ísť splniť požiadavku poisťovne. Musia sa prehrabávať vmokrých obhorených zvyškoch toho, čo bolo naším životom. Odchod si naplánovali len niekoľko hodín po mojom návrate na Breidablik.


      Prebudiť sa vo svojej obrovskej posteli na ostrove Huracan po toľkých nociach strávených na čudných miestach – na podlahe skladu, vlietadlách, vo vlakoch adokonca vo Vimāne – je božský pocit. Večer som dvere aj okenice zavrela na závoru, zatiahla červené zamatové závesy okolo postele aobložila sa štyrmi vankúšmi, aby som si vytvorila bezpečné hniezdočko. Musela som spať poriadne tvrdo, lebo hodiny ukazujú, že som prespala jedenásť hodín, asom vtej istej polohe, vakej som zaspala.


      Keď otvorím oči, nie som si istá ničím. Môj život sa zaostruje ako zemeguľa na Google Earth – ten veľký obraz je spočiatku rozmazaný abezfarebný, ale ako ho objektívom postupne približujem, vynárajú sa zneho rozličné veci. Vmojom prípade to síce nie je lístie na stromoch anázvy ulíc, no cítim, ako ma bolí celé telo, auvedomujem si, že už nič nebude také ako predtým.


      Zídem do kuchyne na raňajky – hoci vzhľadom na to, koľko je hodín, je to vlastne obed – azisťujem, že rodičia už sú pobalení apripravení na odchod.


      „Práve som ťa chcela ísť zobudiť, Caity,“ povie mama apoloží predo mňa grilovaný sendvič so slaninou. „Musíme sa poponáhľať, aby sme stihli trajekt. Pôjdeš nás odprevadiť?“


      „Pravdaže,“ prikývnem spredstieraným nadšením, lebo radšej by som zostala doma. Niežeby som ich nechcela ísť odprevadiť, ale vidieť svojich rodičov odplávať je akosi oveľa smutnejšie, než vidieť ich odchádzať autom.


      Všetci traja sedíme na zadných sedadlách landrovera, Thomas, pravdaže, zaujme miesto vpredu. Oco ma objíma okolo pliec, mama mi položí ruku na stehno. Ešte som doma len niekoľko hodín auž sa musíme znova rozlúčiť. Mám ztoho zovreté hrdlo asucho vústach.


      Usilujem sa zapamätať si dojem ztej chvíle: zobidvoch strán ma hrejú ich telá. Počujem ich hlasy. Cítim mamin parfum Cristalle aj ocov čajovníkový šampón. Vnímam aukladám si do pamäti ten úžasný pocit, že sme spolu.


      Moja budúcnosť sa začína javiť ako séria lúčení, na ktoré nie som pripravená.


      Usilujem sa to prekonať, kým nie sú rodičia na palube. No keď potom trajekt zamieri na otvorené more, ktorého voda je čierna astudená, hoci je už takmer poludnie, nevládzem svoje pocity ovládnuť.


      Nasadím si slnečné okuliare askloním hlavu. Márne dúfam, že takto sa mi podarí zamaskovať pred Thomasom svoj smútok.


      „Caity, viem, že je ťažké lúčiť sa, ale neboj sa, nič sa im nestane,“ upokojuje ma Thomas achytí ma okolo pliec.


      Thomas je asi jediný, ku komu môžem byť celkom úprimná. Jediný, pred kým sa nemusím na nič hrať. Jediný, kto pozná celý ten príbeh.


      „Ja len...“


      „Viem, dievčatko,“ preruší ma. „Nemáš to ľahké vtom kolotoči, však?“


      „Až do tohto leta bol život fajn. Síce nudný, ale fajn,“ zasmrkám. „Toto miesto však všetko zmenilo.“


      „To, čo sa teraz deje, sa pripravovalo celé tisícročia.“ Thomas ma obráti ksebe. „Myslím, že budeš musieť vydržať, ísť ďalej, dokázať to.“


      „Viem,“ odvetím. „Zvládnem to.“


      Azvládnem. Naspäť na Breidablik už ideme mlčky. Spomeniem si, čo je vstávke vnašej budúcnosti aj aké zverstvá vminulosti Fraternitas napáchal amoje problémy mi začínajú pripadať malicherné.


      Len čo sa vrátime, idem do kuchyne po Pána Papierika. Objíme ma okolo krku apevne ma drží. Keď som bola na Veľkonočnom ostrove, chýbal mi tak veľmi, že mi to doslova trhalo srdce, apreto sa rozhodnem, že odteraz ho budem všade brať so sebou.


      Vtom si všimnem, že ku mne kráča pani Findlayová skošíkom plným veľkých papierových obálok. „Toto prišlo, kým si bola preč.“


      Vidím ozdobné znaky nad adresami odosielateľov, ktoré môžu znamenať iba jedno: internátne školy. Mama si očividne nedala pokoj, hoci som si myslela, že táto téma je už zažehnaná. Vyvrátim oči dohora avezmem košík.


      „Čo Alex, je tu?“ spýtam sa akoby mimochodom. Keďže som odletela zVeľkonočného ostrova prv než on adostala sa do Škótska oveľa rýchlejšie, pochybujem, že sa vráti skôr ako dnes popoludní, pravdepodobne to bude až zajtra.


      „Je sjedným kamarátom na rybách pri mori, ale už čoskoro by sa mal vrátiť. Jeho mama ho prihlásila na brigádu kstarému Cormagovi. Je to mäsiar, čo práve prerába obchod apotrebuje niekoho, kto by mu pomáhal.


      Snažím sa nevyzerať sklamane. „Aha. To tam bude celé leto?“


      „Nie, asi len štrnásť dní. Keďže vaši odišli riešiť tú... situáciu aniekoľko týždňov tu nechcú mať nijakých hostí, mohol vziať inú prácu.“


      „To je jasné,“ poviem, hoci som hrozne smutná.


      „Ak chceš, môžem ho pozvať na večeru, keď sa vráti,“ navrhne.


      Rozhodnem sa, že tentoraz sa nebudem tváriť, že mi na tom nezáleží. „Určite,“ vyhŕknem horlivo. „To by bolo super.“

